इस मामले में आरोप है कि रेल मंत्री रहते हुए लालू यादव ने भारतीय रेलवे कैटरिंग ऐंड टूरिज्म कॉर्पोरेशन द्वारा रांची और पुरी में संचालित दो होटलों की देखरेख का काम सुजाता होटल को दे दिया। इस कंपनी के मालिक विनय और विजय कोचर हैं। आरोप है कि इसके बदले बेनामी कंपनी के जरिए पटना में उन्हें मौके की एक लोकेशन पर तीन एकड़ का एक भूखंड मिला। प्राथमिकी में आरोप लगाया गया कि राजद नेता ने रेल मंत्री रहते हुए अपनी आधिकारिक स्थिति का दुरूपयोग करते हुए कोचर को अनुचित लाभ पहुंचाया। यह भी आरोप है कि उन्होंने बेनामी कंपनी डिलाइट मार्केटिंग कंपनी के जरिए ‘‘उच्च मूल्य का मौके का भूखंड’’ पा लिया तथा इसके बदले में ”बेईमानी और धोखाधड़ी’’ के जरिए दो होटलों का पट्टा दे दिया।